নিজের অনুভূতি জানাতে গিয়ে মোড়ক উন্মোচন অনুষ্ঠানে সাংবাদিক জয়নাল আবেদীন বলেন, ‘১০৪ পৃষ্ঠার উপন্যাসে রোহিঙ্গা সংকটের চুম্বকাংশ উঠে এসেছে। মূলত নির্দিষ্ট কোনো পরিসীমায় তাদের জীবনাখ্যান তুলে ধরা সম্ভব না। কারণ, নাফ নদীর দুই পারে অর্থ্যাৎ কক্সবাজার এবং আরাকানে রোহিঙ্গাদের জীবনের যে গল্পগুলো জীবন্ত, সেগুলো হৃদয়স্পর্শী। মনযোগী পাঠকের হৃদয় ছুঁয়ে যেতে পারে আরাকান থেকে বাংলাদেশ।’